تقييم المطعم: بالعادة برجر الدجاج إذا قضمت على شريحة الدجاج وسحبت تطلع لك كلها من شدة ماهي متماسكة .. لكن في برجر جاردن كانت روعة جداً وتنقصّ معك بكل سهولة .. يعني تجربة برجر الدجاج ممتازة جداً!    بالنسبة للبطاطس كانت فكرة أنه يكون مشوي جيدة ومميزة .. لكن كان جاف نوعاً ما وتمنيت لو كان فيه صوص خاص غير الكاتشب عشان يضيف عليه طعم يخفف الجفاف اللي فيها.    كنت ناوي أطلب أي برجر لحم ولكن للأسف كانت الخيارات أغلبها مخلصة :( الظاهر لازم أجي مبكر عشان أحصل كل شي٫ وكان اللي متوفر برجر دجاج أو حاشي، فاخترت دجاج بناءاً على توصية الكاشير بأنه هو الأكثر طلباً !    للأسف الببسي عندهم كان علبة وليس مكينة !  السعر بشكل عام أحس أنه مرتفع مقارنة بطريقة التقديم العادية!  الستاف كان متعاون جداً يوم طلبت أنهم يقصون البرجر بعدما صورته :)  الجلسات متنوعة ومريحة!    الزيارة راح أكررها بإذن الله عشان أجرب اللحم أيضاً